
Text rozhodnutia
Súd: Krajský súd Žilina Spisová značka: 25Sd/353/2013 Identifikačné číslo súdneho spisu: 5013201187 Dátum vydania rozhodnutia: 13. 02. 2014 Meno a priezvisko sudcu, VSÚ: Mgr. Nora Tomková ECLI: ECLI:SK:KSZA:2014:5013201187.2 Uznesenie Krajský súd v Žiline, v právnej veci navrhovateľa: F. Z., nar. XX. X. XXXX, r. č.: XXXXXX/XXXX, bytom V. XXXX, proti odporkyni: Sociálna poisťovňa, ústredie, so sídlom Ul. 29. augusta č. 8, 813 63 Bratislava, o invalidný dôchodok, takto r o z h o d o l : Súd s p á j a na spoločné konanie konania vedené na tunajšom súde pod sp. zn. 25Sd/353/2013 a sp. zn. 25Sd/39/2014, ktoré konanie sa bude viesť pod spoločnou sp. zn. 25Sd/353/2013, a to v súlade s ust. § 112 ods. 1 O.s.p.. o d ô v o d n e n i e : Na tunajšom súde sa pod sp. zn. 25Sd/353/2013 vedie konanie o preskúmanie rozhodnutia odporkyne č. XXX XXX XXXX X zo dňa 23. augusta 2013, ktorým odporkyňa podľa § 70, § 82 a § 293ce Zákona o sociálnom poistení v znení neskorších predpisov priznala navrhovateľovi od 31. júla 2013 invalidný dôchodok v sume 257,- € mesačne. Rovnako bolo zistené, že na tunajšom súde sa vedie konanie pod sp. zn. 25Sd/39/2014 za účelom preskúmania totožného rozhodnutia odporkyne zo dňa 23. augusta 2013. V predmetnom spise je založená len lekárska správa vypracovaná posudkovou lekárkou sociálneho poistenia MUDr. J. zo dňa 25. októbra 2013 a opravný prostriedok navrhovateľa. Opravný prostriedok bol pôvodne podaný omylom na Krajský súd v Bratislave, ktorý ho uznesením č. k. 5Sd/111/2013-13 zo dňa 28. 11. 2013 postúpil Krajskému súdu v Žiline. Tunajším súdom bol spis nesprávne zapísaný ako nová vec vedená pod sp. zn. 25Sd/39/2014. Podľa § 112 ods. 1 O.s.p. v záujme hospodárnosti konania môže súd spojiť na spoločné konanie veci, ktoré sa u neho začali a skutkovo spolu súvisia alebo sa týkajú tých istých účastníkov. Predpokladom pre spojenie veci podľa ust. § 112 ods. 1 O.s.p. okrem hospodárnosti konania je, že veci skutkovo súvisia alebo sa týkajú tých istých účastníkov. Vzhľadom k tomu, že súd mal preukázané, že konania vedené pod sp. zn. 25Sd/353/2013 a sp. zn. 25Sd/39/2014 spolu súvisia a týkajú sa tých istých účastníkov konania, v záujme hospodárnosti konania spojil tieto konania na spoločné konanie, ktoré sa bude viesť pod spoločnou sp. zn. 25Sd/353/2013, a to v súlade s ust. § 112 ods. 1 O.s.p.. Poučenie: Proti tomuto uzneseniu odvolanie n i e j e p r í p u s t n é . (§ 202 ods. 3 písm. a/ O.s.p.)

Zdroj: KAUZIS.SK – https://www.kauzis.sk/judikatura/r/ECLI:SK:KSZA:2014:5013201187.2 (dáta aktuálne k 11. 11. 2026). Záväzné je znenie zverejnené súdom.




